ועדת העבודה, הרווחה והבריאות, כנסת 18, פרוטוקול מספר 612, 2012-01-09 13:00

חיים כץ: צהרים טובים.

חיים כץ: י"ד בטבת ה-9 בינואר 2012 ואני מתכבד לפתוח את ישיבת ועדת העבודה, הרווחה והבריאות בנושא תקנות שירות המדינה (מינויים) (קביעת בעלי התפקידים שהנציב רשאי לאצול להם מסמכותו לפי סעיף 40 לחוק) (תיקון), התשע"ב-2011.

חיים כץ: כן, גברתי.

נועה בן שבת: בתקנות שקיבלנו מנציבות שירות המדינה הם הסבירו שהם מבקשים לאפשר גם לסגן הנציב שימונה לטפל בענייני הסגל הבכיר בשירות המדינה, גם לו לתת סמכות לחתום על חוזים מיוחדים.

נועה בן שבת: הסיפה לנוסח פה לא מבטא את מה שאנחנו מדברים עליו כי הם מבקשים להגיד שהוא יוכל לטפל בכל החוזים.

נועה בן שבת: תואצל לו הסמכות לחתום על כל אותם חוזים מיוחדים לפי הסמכות שניתנת לפי התקנות שבהן מדובר.

נועה בן שבת: אני יכולה להסביר את השתלשלות העניינים.

נועה בן שבת: בעבר היתה סמכות כזו למשנה לנציב, אני מבינה שעכשיו אין מישהו שמייאש את משרת המשנה ולכן הם מבקשים להעניק את הסמכות לסגן נוסף, מעבר לסגנים שכבר היום הם בעלי הסמכות.

חיים כץ: כמה לסגנים יש את הסמכות?

חיים כץ: שניים?

חיים כץ: למה צריך עוד?

רון דול: אל"ף, בגלל כמות החוזים.

רון דול: יש מספר הולך וגדל של חוזים.

רון דול: אבל יותר חשוב, יש חוזים מיוחדים מכל מיני סוגים והחוזים של הסגל הבכיר, כמו דוח קוברסקי והחלטות ממשלה, שהם בטיפול של היחידה לסגל הבכיר, ויש סגן שממונה על הנושא הזה.

רון דול: על מנת שהסגנים לא יריבו ביניהם - - -

חיים כץ: קובעים תקנות.

רון דול: כן.

רון דול: זה החוק.

רון דול: הוא ביקש האצלת סמכויות מהסוג הזה.

רון דול: הם באמת חוזים ייחודים וזה טיפול יותר פרטני.

חיים כץ: אם הם ייחודים אז למה שהנציב לא יעשה את זה לבד?

חיים כץ: הוא עסוק.

רון דול: בכל זאת, יש כמעט 1,000 חוזים כאלה והטיפול לא יכול להתנהל אך ורק בלשכת הנציב.

חיים כץ: אוקיי, מאה אחוז.

חיים כץ: אנחנו נקרא את התקנות.

נועה בן שבת: "בתוקף סמכותי לפי סעיפים 48 ו-55 לחוק שירות המדינה (מינויים), התשי"ט-1959, ובאישור ועדת העבודה, הרווחה והבריאות של הכנסת, אני מתקין תקנות אלה: תיקון תקנה 1 בתקנה 1 לתקנות שירות המדינה (מינויים)(קביעת בעלי התפקידים שהנציב רשאי לאצול להם מסמכותו לפי סעיף 40 לחוק), התשכ"ז-1967, אחרי פסקה (1) יבוא: "(1א) סגן נציב שירות המדינה שימונה על-ידי נציב שירות המדינה לטפל בסגל הבכיר בשירות המדינה".

חיים כץ: "לגבי חוזים מיוחדים עם עובדים בסגל הבכיר".

נועה בן שבת: את הסיפה הם ביקשו למחוק בדומה לסגנים האחרים שלכאורה, גם מתפקידם משתמע על אלו חוזים הם אמורים לחתום, אבל הם לא מוגבלים בעצם בסוגי החוזים.

נועה בן שבת: אנחנו ביקשנו להכניס את ההערה הזו כי ראינו שלגבי בעלי תפקידים אחרים, מנכ"לים או ממוני על ענייני ביטחון, יש איזושהי הגבלה לגבי איזה חוזים הם יכולים לעשות.

נועה בן שבת: באמת בתקנות הקיימות הסגנים עצמם לא מוגבלים מבחינת החוזים שהם מוסמכים לחתום עליהם, אז בעניין הזה אני חושבת שאפשר לקבל את עמדתם.

רון דול: זו גם בעיה לוגיסטית וגם משפטית.

רון דול: באמת לא ברור לגמרי מה זה "סגל בכיר", זה משתנה עם הזמנים.

חיים כץ: מדרגה 46.

רון דול: לא, אין אצלנו 46.

רון דול: עד 46, אולי.

חיים כץ: אז מ-43.

רון דול: בכל מקרה, לכל דירוג יש סולם אחר וקביעה אחרת.

חיים כץ: לכל דירוג יש סולם אחר?

רון דול: כמעט, כן.

רון דול: אתה מדבר על המח"ר והמהנדסים אבל יש משפטנים, יש רופאים, יש כל מיני.

רון דול: אני לא זוכר בעל-פה אבל יש כ-20 דירוגים וכל אחד עם הסולם והקביעה שלו.

חיים כץ: כן, אבל כולם מקבילים.

רון דול: 2 דרגות, 4 דרגות.

חיים כץ: כולם מקבילים.

חיים כץ: אם אתה קובע 43 ואתה אומר: בהקבלה, כולם רצים במקביל.

רון דול: בסדר, בכל מקרה זה יוצר בעיה לוגיסטית.

חיים כץ: אוקיי, זהו זה?

נועה בן שבת: עוד דבר.

נועה בן שבת: נמסר לנו שהיה אישור של ועדת השירות, כפי שנדרש בחוק, אבל משום מה הוא לא מופיע ברישה של התקנות.

נועה בן שבת: תצטרכו לברר את זה, אם לא צריך לציין את האישור שניתן על-ידי ועדת השירות גם ברישה של התקנות.

רון דול: לא הבנו.

נועה בן שבת: לפי החוק נדרש גם אישור של ועדת השירות.

נועה בן שבת: אני מבינה שהאישור הזה אכן ניתן לכם.

נועה בן שבת: השאלה היא מדוע ברישה של התקנות לא מציינים את זה.

נועה בן שבת: ייתכן שזה גם בגלל שברישה של התקנות הקיימות זה לא מצוין.

נועה בן שבת: רק תבדקו את הנושא הזה כי צריך אישור גם של ועדת השירות.

נועה בן שבת: זה רק עניין טכני ומשום מה גם בתיקונים ההיסטוריים הנוסח הזה לא היה.

רון דול: כן, זה לא היה בעבר.

נועה בן שבת: מכיוון שזה רק עניין טכני אני לא רוצה - - -

רון דול: אז את רוצה שנבדוק את זה עם הנסחית?

נועה בן שבת: רק עם הנסחית, זה לא משהו שהוועדה צריכה להצביע עליו.

רון דול: טוב, מאה אחוז.

חיים כץ: מאה אחוז.

חיים כץ: מי שבעד ירים את ידו.

חיים כץ: בעד – פה אחד

חיים כץ: תודה רבה.

חיים כץ: כל חברי הכנסת שנמצאים פה ויש להם זכות הצעה אישרו את התקנות ובא לציון גואל.

חיים כץ: הישיבה נעולה.